

Република Србија

Град Ниш

ГРАДСКО ВЕЋЕ

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 870/2020-03

Датум: 28.10.2020. године

**СКУПШТИНА ГРАДА НИША**

**- Председнику Бобану Џунићу -**

Предмет: Предлог за допуну дневног реда

У складу са овлашћењем прописаним чланом 77. Пословника Скупштине града Ниша (''Службени лист града Ниша'', број 6/2017-пречишћен текст), Градско веће града Ниша упућује предлог да се дневни ред седнице Скупштине града Ниша, заказане за 02.11.2020. године, допуни следећим тачкама:

* Решење о утврђивању Предлога одлуке о повећању основног капитала Јавног комуналног предузећа „Горица" Ниш
* Решење о утврђивању Предлога одлуке о повећању основног капитала Јавног комуналног предузећа Дирекција за јавни превоз Града Ниша Ниш
* Решење о утврђивању Предлога решења o давању на коришћење ЈКП „Паркинг сервис“ Ниш, ул. Светозара Марковића број 27, на неодређено време и без накнаде – гаража у површини од 1581м2 која се налази у згради бр. 1, улаз бр. 1А у Тржном центру „Амбасадор“ у ул. Страхињића Бана бр. 3

 Предлоге наведених аката, Градско веће Града Ниша је утврдило на седници одржаној дана 28.10.2020. године.

Финансијски показатељи ЈКП „Горица" Ниш у пословној 2020. години показали су тренд позитивног пословања, због чега се указала потреба стабилизације исказаног резултата кроз обезбеђивање додатних средстава у циљу повећања основног капитала овог предузећа у износу од 108.000.000 динара. Средства за реализацију одлуке биће обезбеђена Одлуком о буџету Града Ниша за 2021. годину.

Град Ниш се, као оснивач, определио за предложено решење имајући у виду законом утврђену обавезу Града да обезбеди континуирано обављање комуналне делатности, као и унапређење пословања предузећа, у складу са важећом регулативом.

Предлогом одлуке о повећању основног капитала ЈКП Дирекција за јавни превоз Града Ниша Ниш, повећава се основни капитал наведеног предузећа новим улогом оснивача за 33.000.000 динара, а средства за реализацију одлуке биће обезбеђена Одлуком о буџету Града Ниша за 2021. годину.

Предметна одлука се доноси у циљу обезбеђења континуитета у обављању комуналне делатности градског и приградског превоза путника на територији града Ниша и стварања услова за даљи развој и унапређење рада овог предузећа.

Циљ доношења Решења o давању на коришћење ЈКП „Паркинг сервис“ Ниш, на неодређено време и без накнаде – гараже у згради бр. 1, улаз бр. 1А у Тржном центру „Амбасадор“ у ул. Страхињића Бана бр. 3, је, да се наведеном јавном предузећу које обавља делатност од општег интереса, а чији је оснивач град, омогући да користи непокретност у јавној својини града Ниша која им није уложена у капитал.

ЈКП „Паркинг сервис“ Ниш ће користити гаражу у својству корисника, у складу са регистрованом делатношћу и позитивним законским прописима.

На основу свега наведеног, предлаже се допуна дневног реда седнице Скупштине града Ниша, заказане за 02.11.2020. године.

**Председница Градског већа**

**Града Ниша**

 **Драгана Сотировски**